**Mini futbalový turnaj o Pohár starostu obce Trnovec nad Váhom – pravidlá**

Turnaj sa organizuje pre širokú verejnosť a obyvateľov obce Trnovec nad Váhom. Usporiadateľmi turnaja je obecný úrad Trnovec nad Váhom s komisiou kultúry a športu v spolupráci s futbalovým klubom Dynamo Trnovec nad Váhom.

Štartovné je 5,00 € na každého člena tímu – platba sa realizuje priamo v areáli štadióna pred začiatkom turnaja

Uzávierka prihlášok je 30.6.2021 do polnoci

Prihlášky je možné vyplniť na stránke www.fkdynamo.sk

Počet hráčov:

Minimálny počet hráčov v družstve je 6

Maximálny počet hráčov v družstve je 10

Na turnaj sa môže prihlásiť voľný počet hráčov, ktorí nemajú trvalé bydlisko v Trnovci nad Váhom.

Pred losovaním musí byť súpiska vyplnená aspoň 6 hráčmi, ostatní hráči sa môžu dopísať v priebehu turnaja. Hrajú 6 hráči v poli( 5 + brankár). Za družstvo dospelých môže nastúpiť hráč starší ako 16 rokov.

Pravidlá hry (hrá sa podľa pravidiel malého futbalu):

* nehrá sa na ofsajd
* roh platí aj od brankára
* lopta je v hre akonáhle ju brankár alebo hráč položí na zem v území vymedzenom pre brankára
* brankár nemôže zo svojho územia priamo prekopnúť stredovú čiaru výkopom z ruky, ani ju vyhodiť. Pokiaľ sa pravidlo poruší, kope sa trestný kop z miesta, kde lopta prešla stredovú čiaru
* faul brániaceho hráča na útočiaceho v území vymedzeného pre brankára sa trestá pokutovým kopom
* ostatné fauly sa trestajú priamym kopom
* ak brankár chytí loptu mimo svojho územia do rúk alebo zahrá loptu rukou mimo svojho územia družstvo sa trestá pokutovým kopom
* ak hráč obdrží v stretnutí žltú kartu bude vylúčený na 2 minúty ak červenú tak do konca stretnutia. Mužstvo v daných situáciách hrá o jedného hráča menej.
* hra sa začína v strede ihriska aj po každom góle
* hrá sa 2 x 10 min. (Podľa dohody)
* Hrá sa systémom každý s každým
* do semifinále postupujú prvé štyri družstvá zo skupiny
* a) o postupujúcom rozhoduje počet bodov zo všetkých stretnutí

v prípade rovnosti bodov dvoch družstiev rozhoduje

* 1. vzájomný zápas
	2. skóre zo všetkých stretnutí - rozdiel
	3. väčší počet strelených gólov
	4. los

v prípade rovnosti bodov viacerých družtiev rozhodne vzájomná tabuľka a v nej podľa bodu a)

V semifinále sa hrá

1. A1 – A4
2. A2 – A3

O tretie miesto hrajú porazení z I. a II.

O prvé miesto víťazi z I. a II.